לוגו מועצה


#### ט"ז/סיון/תשפ"ב

#### לכבוד 15/6/22

**חברי מליאת המועצה**

# הנחות מתשלומי ארנונה לשנת המס 2023

עפ"י תקנות ההסדרים במשק המדינה (הנחה מארנונה) התשנ"ג – 1993 (להלן – **"התקנות"** ו/או **"תקנות ההנחה"**), **רשאית** המועצה לקבוע הנחה מסכום הארנונה הכללית שהוטלה באותה שנת הכספים על מחזיק בנכס עפ"י קריטריונים קבועים. שיעורי ההנחה המפורטים בתקנות ההנחה הנם שיעורים מרביים והמועצה רשאית להחליט האם להעמיד את ההנחה, ואם כן האם באופן מלא או חלקי [בכל מקום שמופיע בטבלה שלהלן הביטוי "הנחה מקסימלית" משמע, שהמועצה מאמצת את ההנחה המרבית].

**תנאי בסיסי למתן ההנחות – תושב שמענו הרשום במשרד הפנים (מרשם האוכלוסין) הוא בתחום המועצה. אם המבקש רשום במרשם האוכלוסין בתחום רשות מקומית אחרת, עליו להמציא אישור מאותה רשות שאינו מקבל הנחה בתחומה.**

בהתאם לתקנות, מחליטה מליאת המועצה בישיבתה ביום ט"ו בסיון תשפ"ב (14/6/2022), על מתן ההנחות לשנת 2023 כדלקמן.

**הנחות לפי פרק ב' לתקנות ההנחה**

|  |  |  |  |
| --- | --- | --- | --- |
| **מס' תקנה / סוג ההנחה** | **אוכלוסיית הזכאים** | **שעור ההנחה** | **תנאים ומסמכים** |
| 1. **1א. אזרח ותיק המקבל קצבת זקנה** | אזרח ותיק המקבל על פי חוק הביטוח אחת מקצבאות אלה: קצבת זקנה, קצבת שאירים, קצבת תלויים או נכות בשל פגיעה בעבודה. | הנחה בשיעור של **25%** לגבי 100 מטרים רבועים בלבד משטח הנכס.  הנחה מקסימלית | **המבקש מחזיק בנכס.**  **מופיע ברשימות ב. לאומי – הנחה עוברת משנה לשנה.**  **לחילופין, צילום ת.ז. ואישור עדכני לזכאות לקצבת זקנה, מדי שנה.** |
| 1. **1ב. אזרח ותיק המקבל גמלת הבטחת הכנסה** | אם בנוסף לקצבה שבסעיף 1א. שלעיל, הוא מקבל **גמלת הבטחת הכנסה.** | הנחה בשיעור של **100%** לגבי 100 מטרים רבועים בלבד משטח הנכס.  הנחה מקסימלית | **המבקש מחזיק בנכס.**  **מופיע ברשימות ב.לאומי – הנחה עוברת משנה לשנה.**  **לחילופין, צילום ת.ז. ואישור עדכני לזכאות לקצבת זקנה + גמלת הבטחת הכנסה מדי שנה.** |
| **2. נכות אי כושר** | א. נכה הזכאי לקצבה חודשית מלאה כמשמעותה בסעיף 127לו לחוק הביטוח, אשר דרגת אי כושר השתכרותו היא בשיעור **75 אחוזים** **ומעלה.**  ב. נכה אשר טרם קבלת קצבת הזקנה נקבעה לו לצמיתות דרגת אי-כושר השתכרות בשיעור **75%** ומעלה עפ"י סעיף 127לו לחוק הביטוח. | הנחה בשיעור **80%**  הנחה מקסימלית | **המבקש מחזיק בנכס.**  **מופיע ברשימות ב. לאומי – הנחה עוברת משנה לשנה.**  **לחילופין, צילום ת.ז. ואישור עדכני מביטוח לאומי על דרגת אי כושר השתכרות מדי שנה.** |
| **3. נכות רפואית** | נכה אשר דרגת נכותו הרפואית המוכחת על פי כל דין היא בשיעור **90% ומעלה**, או מי שטרם קבלת קצבת הזקנה נקבעה לו נכות כאמור. | הנחה בשיעור **40%**  הנחה מקסימלית | **המבקש מחזיק בנכס.**  **מופיע ברשימות ב.לאומי – הנחה עוברת משנה לשנה.**  **לחילופין, צילום ת.ז. ואישור עדכני מביטוח לאומי על נכותו הרפואית מדי שנה.** |
| **4. אסיר ציון,**  **בן משפחה של הרוג מלכות,**  **נכה נרדפי הנאצים** | הזכאי לאחת מהגמלאות הבאות:   1. א. גמלה כאסיר ציון או כבן משפחה של הרוג מלכות לפי חוק התגמולים לאסירי ציון ולבני משפחותיהם, תשנ"ב- 1992. 2. ב. גמלת נכות לפי חוק נכי נרדפי הנאצים, התשי"ז- 1957. 3. ג. גמלת נכות המשולמת ע"י ממשלות גרמניה, הולנד, אוסטריה או בלגיה. | הנחה בשיעור **66%** לגבי 70 מטרים רבועים בלבד משטח הדירה. עלה מספר בני המשפחה הגרים עם הזכאי על ארבעה – הנחה, כאמור, לגבי 90 מטרים רבועים משטח הנכס.  הנחה מקסימלית | **המבקש מחזיק בנכס.**  **הגשת בקשה (טופס 1) בצרוף צילום ת.ז.**  **נדרשת הגשת בקשה חדשה מדי שנה.**  **בזכאות עפ"י סעיף ב' – אם מופיע ברשימות ב. לאומי – תעבור ההנחה משנה לשנה.** |
| **5. עיוור** | בעל תעודת עיוור לפי חוק שירותי הסעד התשי"ח- 1958. | הנחה בשיעור **90%**  הנחה מקסימלית | **המבקש מחזיק בנכס.**  **מופיע ברשימות ב. לאומי – הנחה עוברת משנה לשנה.**  **לחילופין, צילום ת.ז. ותעודת עיוור עדכנית מביטוח לאומי מדי שנה.** |
| **6. עולה חדש** | (א) מי שנרשם במרשם האוכלוסין כעולה עפ"י חוק השבות, התש"י- 1950.  (ב) מי שניתנה לו תעודה של אזרח עולה מהמשרד לקליטת העלייה. | הנחה בשיעור **90%** לגבי 100 מטרים רבועים בלבד משטח הנכס למשך 12 חודשים מתוך 24 החודשים המתחילים ביום שנרשם במרשם האוכלוסין כעולה על פי חוק השבות, התש"י-1950;  הנחה מקסימלית  הנחה שאינה עולה על **90%** לגבי 100 מטרים רבועים בלבד משטח הנכס וזאת למשך 12 חודשים מתוך 24 חודשים המתחילים ביום קבלת המעמד כקבוע בתעודה האמורה.  הנחה מקסימלית | **המבקש מחזיק בנכס.**  **הגשת בקשה חתומה (טופס 1) בצרוף צילום ת.ז. ומסמכים לאישור הזכאות.** |
| **7. עולה התלוי בעזרת הזולת** | עולה התלוי בעזרת הזולת הזכאי, עפ"י אישור המוסד לבטוח לאומי, לגמלה מיוחדת לעולה או לגמלת סיעוד לעולה, לפי הסכם למתן גמלאות מיוחדות שנערך בין המוסד לביטוח לאומי לבין ממשלת ישראל, לפי סעיף 9 לחוק הביטוח . | הנחה בשיעור  **80%**  הנחה מקסימלית | **המבקש מחזיק בנכס.**  **הגשת בקשה חתומה (טופס 1) בצרוף צילום ת.ז. ומסמכים לאישור הזכאות.** |
| **8. מקבלי הגמלאות הבאות:**  **הבטחת הכנסה;**  **מזונות ;**  **סיעוד** | הזכאי לאחת הגמלאות המפורטות להלן:   1. גמלת להבטחת הכנסה לפי חוק הבטחת הכנסה, התשמ"א – 1980. 2. ב. תשלום עפ"י **חוק המזונות** תשל"ב- 1972. 3. ג. גמלת **סיעוד** לפי פרק ו' לחוק ב. לאומי. | הנחה בשיעור **70%**  הנחה מקסימלית  זכאות עפ"י סעיפים א' ו-ב' תהיה רק למי שהיה זכאי לקבלה לפני יום 1/1/03, ובלבד שלא חלה הפסקה בת 6 חודשים רצופים לפחות בזכאותו לגמלה מאותו יום. | **המבקש מחזיק בנכס.**  **המצאת צילום ת.ז. ואישור רשמי מהמוסד נותן הגמלה.**  **מקבלי גמלת סיעוד המופיעים ברשימות הביטוח הלאומי – הנחה עוברת משנה לשנה.** |
| **9. חסיד אומות העולם** | מי שהוכר בידי רשות הזיכרון "יד ושם" לרבות בן זוגו או מי שהיה בן זוגו היושב בישראל. | הנחה של **66%**  הנחה מקסימלית | **המבקש מחזיק בנכס.**  **בקשה (טופס 1) בצרוף צילום ת.ז. ואישור מרשות הזיכרון "יד ושם".** |
| **10. הורה עצמאי** | הורה עצמאי כהגדרתו בחוק משפחות חד-הוריות, התשנ"ב – 1992, או הורה עצמאי לילד המתגורר אתו, המשרת שרות סדיר כהגדרתו בחוק שרותי בטחון, התשמ"ו- 1986, או מתנדבת בשירות הלאומי כהגדרתה בתקנה 14ד לתקנות אלה, כל עוד הם משרתים כאמור, ובתנאי שגילם אינו עולה על 21 שנה. | הנחה של **20%**  הנחה מקסימלית | **המבקש מחזיק בנכס.**  **הגשת בקשה (טופס 1), צילום ת.ז. ומסמכים להוכחת הזכאות.** |
| **10א. הורה עצמאי במשמורת משותפת** | הורה עצמאי העומד בתנאים של סעיף 10 לעיל בעל משמורת משותפת על הילדים | הנחה של 10% לכל אחד מן ההורים במידה ושניהם מתגוררים בתחום המועצה  ואם רק אחד מהם מתגורר בתחום המועצה – הנחה של 20% להורה המתגורר בתחום המועצה | **המבקש מחזיק בנכס.**  **הגשת בקשה (טופס 1), צילום ת.ז. ומסמכים להוכחת הזכאות** |
| **11.ילד נכה** | בן או בת לרבות ילד במשפחת אומנה של המחזיק בנכס, זכאי לגמלה לפי תקנות הבטוח הלאומי (ילד נכה), התש"ע- 2010 או שהוא מעל גיל 18 ומשתלמת בעדו ובשל נכותו גמלה ע"י המוסד לביטוח לאומי ובלבד שהשתלמה בעדו גמלת ילד נכה | הנחה בשיעור **33%** לגבי 100 מטרים רבועים בלבד משטח הנכס  הנחה מקסימלית | **המבקש מחזיק בנכס.**  **הגשת בקשה (טופס 1), צילום ת.ז. ומסמכים להוכחת הזכאות.** |
| **12. פדוי שבי** | הזכאי לתשלום לפי חוק תשלומים לפדויי שבי, התשס"ה-2005 | הנחה של **20%**  הנחה מקסימלית | **המבקש מחזיק בנכס.**  **הגשת בקשה (טופס 1), צילום ת.ז. ומסמכים להוכחת הזכאות.** |
| **13. חייל בשירות מילואים פעיל** | מחזיק בנכס שהוא חייל מילואים פעיל; לעניין זה, "חייל מילואים פעיל" - חייל מילואים כהגדרתו בחוק שירות המילואים, התשס"ח-2008, המחזיק בתעודת משרת מילואים פעיל תקפה שנתן לו צבא הגנה לישראל או באישור תקף שנתן לו צבא הגנה לישראל על כך שהוא משרת מילואים פעיל | הנחה של **5%** לדירת מגורים  הנחה מקסימלית | **המבקש מחזיק בנכס.**  **צילום ת.ז. ומסמכים להוכחת הזכאות.** |
| 14.**בנין חדש** | מחזיק שהוא הבעל הראשון של בנין חדש ריק, שמיום שהסתיימה בנייתו והוא ראוי לשימוש, אין משתמשים בו במשך תקופה רצופה. | הנחה בשיעור של **100%** לתקופה שלא תעלה על 12 חודשים  הנחה מקסימלית | **המבקש מחזיק בנכס.**  **הגשת בקשה (טופס 3) ובכפוף לדו"ח של פקח המועצה.** |
| 15.**בנין ריק** | מחזיק בבניין ריק שאין משתמשים ברציפות במשך תקופה מצטברת  ההנחה תינתן לתקופה מצטברת במשך תקופת בעלותו של אדם בנכס, וכל עוד לא שונתה הבעלות בו.  במניין התקופה המצטברת לא תובא בחשבון תקופה הפחותה משלושים ימים שבה עמד הבניין ריק ברציפות.  חלה חובת מחזיק או בעלים להודיע על הפסקת היות הנכס נכס ריק 7 ימים לפחות לפני מועד איושו. אי הודעה כאמור, תתיר למועצה לבטל ההנחה לתקופה הרצופה האחרונה שבה עמד הבניין ריק. | עד ששה חודשים:  **100%** הנחה  הנחה מקסימלית  מהחודש ה-7 עד החודש ה- 12:  **66%** הנחה  הנחה מקסימלית  מהחודש ה-13 עד החודש ה-18: **33%** הנחה | **המבקש מחזיק בנכס.**  **הגשת בקשה על גבי טופס המיועד לכך הקיים במח' גבייה ובכפוף לבדיקת פקח המועצה.**  **המנצל תקופת הנחה מלאה או חלקית לא יהיה זכאי בעתיד להנחה בגין אותה תקופה.** |

## הנחות לפי פרק ג' לתקנות ההנחה - הנחות בסמכות ועדת הנחות

מכוח סמכותה לפי פרק ג' לתקנות ההנחה מינתה המועצה ועדת הנחות (בישיבת המליאה מיום 01.01.2019) שעניינה לדון בבקשות למתן הנחה בארנונה לעניין פרקים ד' (מבקש נזקק) ו- ה'1 (עסקים).

|  |  |  |  |
| --- | --- | --- | --- |
| **סוג ההנחה** | **אוכלוסיית הזכאים** | **שעור ההנחה** | **מסמכים ותנאים** |
| 1. **נזקק** | מחזיק שנגרמו לו הוצאות חריגות, גבוהות במיוחד בשל אחת מאלה:   1. א. טיפול רפואי חד פעמי או מתמשך, שלו או של בן משפחתו. 2. ב. אירוע אשר הביא להרעה משמעותית בלתי צפויה במצבו החומרי. | הנחה בשיעור  **עד 70%**  לדירת מגורים בלבד.  גובה ההנחה יקבע עפ"י החלטת הועדה. | **בקשה חתומה ומסמכים (טופס 2).**  **טופס הבקשה יועבר לגזבר, ולמנהלת אגף הרווחה שיעבירו להחלטת הועדה, בצירוף חוות דעת בכתב.**  **יש להמציא פרטים ומסמכים נוספים עפ"י דרישה.** |
| 2**.עסקים** | מחזיק בעסק שנתקיימו לגביו כל האלה:  (1) הוא בעל העסק ואין הוא בעל עסק נוסף;  (2) שטחו של העסק אינו עולה על 75 מטרים רבועים;  (3) מלאו לו 65 שנים ובאשה - 60 שנה;  (4) הוא עוסק שמחזור העסקאות שלו בכל עסקיו אינו עולה על 240,000 שקלים חדשים; הסכום האמור יהיה צמוד למדד המחירים לצרכן שמפרסמת הלשכה המרכזית לסטטיסטיקה הידוע בתחילת כל שנת כספים; בפסקה זו, "עוסק" ו"מחזור עסקאות של עוסק" - כמשמעותם בחוק מס ערך מוסף, התשל"ו-1976;  (5) הוא זכאי להנחה מארנונה, לפי תקנה 2(8), בעד דירת המגורים שבה הוא מחזיק. | הנחה עד השיעור שזכאי לקבל לפי תקנה 2(8) לגבי 40 המטרים הרבועים הראשונים של שטח העסק. | **בקשה חתומה ומסמכים המאמתים את מצבו.**  **הבקשה תוגש לגזבר, ולמנהלת אגף הרווחה שיעבירו להחלטת הועדה, בצירוף חוות דעת בכתב.**  **יש להמציא פרטים ומסמכים נוספים עפ"י דרישה.** |

## הנחות חובה

1. **חוק האזרחים הוותיקים, התש"ן-1989  :**

|  |  |  |  |
| --- | --- | --- | --- |
| **סוג ההנחה** | אוכלוסיית הזכאים | **שעור ההנחה** | **מסמכים** |
| **אזרח ותיק** | תושב ישראל שהגיע, לפי הרשום במרשם האוכלוסין, לגיל הפרישה כמשמעותו בחוק גיל פרישה, התשס"ד – 2004 .  בסעיף 9 ( ג ) ס"ק 4 – ההנחה תינתן לאזרח ותיק שסך כל הכנסותיו מכל מקור שהוא אינו עולה על השכר הממוצע לעובדים ישראלים בלבד עפ"י הלשכה המרכזית לסטטיסטיקה כפי שפורסם לאחרונה לפני הגשת בקשת ההנחה. גרים בדירה יותר מאזרח ותיק אחד, תינתן ההנחה אם סך כל ההכנסות של כל המתגוררים בדירה מכל מקור שהוא אינו עולה על 150% מהשכר הממוצע. | הנחה בשיעור **30%** לגבי 100 מטרים רבועים בלבד משטח הנכס. | **המבקש הוא המחזיק בנכס.**  **בקשה בכתב חתומה בידי המבקש הכוללת צילום ת.ז. וכן הצהרה של המבקש על הכנסותיו מכל מקור שהוא ואסמכתאות.**  **הנחה זו מחייבת הגשת בקשה מדי שנה.**  **במידה והמבקש זכאי לקצבת זקנה והנחה עפ"י התקנות, תשתנה ההנחה ל 25% עד להגשת בקשה והצהרת הכנסות עדכנית.** |

1. **חוק הרשויות המקומיות (פטור חיילים, נפגעי מלחמה ושוטרים מארנונה), התשי"ג – 1953:**

|  |  |  |  |
| --- | --- | --- | --- |
| **סוג ההנחה** | אוכלוסיית הזכאים | **שעור ההנחה** | **מסמכים** |
| **1. חייל בשרות חובה** | (1) מי שמשרת שירות סדיר בצבא-הגנה לישראל לפי חוק שירות בטחון, תש"ט–1949 (בסעיף זה - חייל), כל עוד הוא חייל כאמור ועד תום ארבעה חדשים מיום שחרורו;  (2) הורה של חייל המוכיח להנחת דעתה של הרשות המקומית שבמקום מגוריו, כי פרנסתו היתה על החייל סמוך לפני תחילת שירותו, וכי אין לו, ואין הוא מסוגל להשיג, פרנסה די מחייתו - כל עוד הוא במצב האמור, וכל עוד החייל פטור לפי פסקה (1).  (3) מתנדבת בשירות לאומי – כל עוד היא משרתת. | הנחה בשיעור **100%**  עד **70** מטרים רבועים משטח הדירה. עלה מספר בני משפחתו של המחזיק והגרים עמו על ארבעה – תינתן ההנחה לגבי **90** מטרים רבועים משטח הדירה. | **החייל הוא המחזיק בנכס.**  **המצאת אישורים מתאימים.** |
| **2. חיילים, נפגעי מלחמה ושוטרים ומשפחותיהם** | (1) נכה הזכאי לתגמולים או למענק לפי חוק הנכים (תגמולים ושיקום), תש"ט-1949;  (2) נכה הזכאי לתגמולים לפי חוק נכי המלחמה בנאצים, תשי"ד-1954;  (3) מי שזכאי לתגמולים לפי חוק המשטרה (נכים ונספים), תשט"ו-1955;  (תיקון מס' 1)  תשכ"ד-1964  (4) בן משפחה של חייל שנספה במערכה הזכאי לתגמולים לפי חוק משפחות חיילים שנספו במערכה (תגמולים ושיקום), תש"י-1950;  (5) מי שזכאי לתגמולים לפי חוק שירות בתי הסוהר (נכים ונספים), תש"ך-1960;  (6) זכאי לתגמולים לפי חוק תגמולים לנפגעי פעולות איבה, התש"ל – 1970**.** | הנחה של שני שלישים עד **70** מטרים רבועים משטח הדירה. עלה מספר בני משפחתו של המחזיק והגרים עמו על ארבעה – תינתן ההנחה לגבי **90** מטרים רבועים משטח הדירה. | **המבקש הוא המחזיק בנכס.**  **מופיע ברשימות משרד הביטחון/ביטוח לאומי – ההנחה הניתנת לשטח מגורים של עד 70 מ"ר משטח הדירה עוברת משנה לשנה.**  **הנחה לגבי 90 מטרים רבועים משטח הדירה מחייבת הגשת בקשה בצירוף אסמכתאות מידי שנה.**  **לחילופין המצאת אישור מתאים מהמוסד נותן הגמלה (משרד הביטחון או המוסד לביטוח לאומי), צילום תעודת זהות.** |

**הוראות כלליות**

#### הממונה – גזבר הרשות המקומית יהיה ממונה על ביצוע מתן הנחות לפי תקנות ההנחה, למעט הנחות שבסמכות הועדה.

**ביטול הנחה –** זכאי להנחה שלא פרע במלואה את יתרת הארנונה שהוטלה על הנכס בשנת הכספים, עד יום 31 בדצמבר של אותה שנה, תהיה ההנחה שנקבעה לו בטלה מאותו יום ותיווסף ליתרת הארנונה..

**מניעת כפל הנחות והנחה חלקית –**

א) קיימת זכאות להנחות שונות על פי תקנות אלה, תינתן לזכאי להנחה, הנחה אחת בלבד, הגבוהה מהן, ולא תינתן כל הנחה למחזיק נוסף בנכס שלגביו ניתנה הנחה.

(א1) קיימת זכאות להנחה לפי תקנות אלה ולפי תקנות שהותקנו לפי סעיף 12(א) לחוק הסדרים במשק המדינה (תיקוני חקיקה להשגת יעדי התקציב), התשנ"ג-1992, רשאית המועצה לתתן במצטבר.

(ב) זכאי להנחה המחזיק בשני נכסים או יותר - תינתן הנחה לנכס אחד בלבד, לפי הגבוהה מהן.

(ג) זכאי להנחה אשר החזיק בנכס בחלק משנת הכספים שעליה הוטלה הארנונה -תינתן ההנחה בשיעור יחסי למספר החודשים שבהם החזיק בנכס.

**תשלום -** הגשת בקשה להנחה אינה פוטרת מתשלום ארנונה מלאה, ואינה דוחה את מועד התשלום.

אישור ההנחות מתבצע עפ"י קריטריונים קבועים (למעט הנחות שבסמכות ועדת ההנחות), המוגדרים בתקנות ההנחה.

**תנאי לקבלת ההנחה -** לא תינתן הנחה לפי תקנות ההנחה אלא אם כן שולמה יתרת הארנונה הכללית שהוטלה על הנכס בתשלום אחד מראש, בהוראת קבע או לפי הסדר תשלומים אחר להנחת דעתה של הרשות המקומית.

**קבלה והגשת טפסים -** הגשת הבקשה תבוצע ע"ג טפסים מיוחדים שניתן לקבלם במחלקת הגביה או באגף הרווחה. את טפסי הבקשה להנחה יש למסור במחלקת הגביה במועצה.

בקשה לקבלת הנחה **ל"מבקש נזקק"** תוגש באופן מנומק למנהלת אגף הרווחה במועצה אשר תצרף את חוות דעתה ותביאה להחלטת ועדת ההנחות.

כל הבקשות תהינה חתומות ע"י המגיש/ה, בצרוף מסמכים נלווים המאמתים את העובדות - כדין.

**יצחק אגוזי**

**גזבר המועצה**

**ומנהל הארנונה**